Diari Oficial de la Generalitat Valenciana


Sumari del DOGV 4730, del 13-04-2004 (2004/2535)

ACORD de 29 de gener de 2004, de la Comissió Territorial d'Urbanisme de València, relatiu a la modificació núm. 5 de Camporrobles.
----------------------------------------------------------------------------------------------------------------------------------

### Dades del document

Número de DOGV
:   4730

Data del DOGV
:   13-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2535


Data del document
:   29-01-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Camporrobles
    * pla d'urbanisme

ACORD de 29 de gener de 2004, de la Comissió Territorial d'Urbanisme de València, relatiu a la modificació núm. 5 de Camporrobles. [2004/X2535]
  
En relació amb l'expedient remés per l'Ajuntament de Camporrobles referit a la modificació núm. 5 de les seues normes subsidiàries, s'informa el següent:
  
Antecedents
  
Primer. El projecte es va sotmetre a informació pública mitjançant acord del ple de l'Ajuntament en la sessió del dia 4 de desembre de 2002 fent-se públic mitjançant anunci en el periòdic Levante de data 2 de gener de 2003 i DOGV d'11 de gener de 2003. Després del pertinent període d'exposició pública, en el qual no es van presentar al·legacions, s'acorda l'aprovació provisional mitjançant Resolució de l'alcaldia de data 14 de març de 2003.
  
Segon. El projecte consta de memòria informativa i justificativa, plànols d'informació i plànols d'ordenació.
  
Tercer. La present modificació afecta una xicoteta zona del sòl no urbanitzable del terme municipal de Camporrobles, tenint per objecte els següents aspectes:
  
- L'esmena d'un error gràfic en la delimitació del terme municipal en el planejament de Camporrobles que va deixar fora del terme municipal una superfície de 7 hectàrees aproximadament quedant ubicades en el terme municipal de Fuenterrobles.
  
Així doncs, es tracta d'esmenar aquest error gràfic incloent els dits terrenys en el terme municipal de Camporrobles. Atés que en els voltants del lloc en la classificació del sòl del municipi de Camporrobles es troben sòls no urbanitzables protegits zona IX ramadera i forestal i zona X protecció forestal, es justifica la inclusió dels terrenys en la primera d'aquestes zones motivant-se en el compliment dels criteris indicats en la Llei 4/92 de 5 de juny de la Generalitat Valenciana sobre sòl no urbanitzable, i en els criteris establerts en les normes subsidiàries i complementàries de planejament de Camporrobles.
  
Quart. Amb data 1 d'abril de 2003 es va sol·licitar informe a l'Ajuntament de Fuenterrobles.
  
En data 9 de setembre de 2003 s'emet informe favorable per part de l'Ajuntament de Fuenterrobles.
  
Cinqué. El dia 1 d'abril de 2003 ha sigut remés l'estudi d'impacte ambiental a la Conselleria de Medi Ambient, a l'efecte de l'emissió de la corresponent declaració favorable d'impacte ambiental.
  
Sisé. Camporrobles compta amb normes subsidiàries de planejament, aprovades definitivament per la Comissió Provincial d'Urbanisme amb data 1 de juny de 1987.
  
Seté. La Comissió Territorial d'Urbanisme, en la sessió del 27 de juny de 2003 va acordar denegar l'aprovació definitiva de la modificació núm. 5 de les normes subsidiàries de planejament de Camporrobles, considerant que la qüestió relativa a la delimitació dels termes municipals no és una qüestió urbanística, per la qual cosa es considerava no competent per a dirimir aquest aspecte.
  
Vuité. Amb data 16 de setembre presenta l'Ajuntament un recurs al citat acord on s'indica que no es tracta en absolut d'una annexió de terrenys que no corresponen al terme municipal de Camporrobles sinó exclusivament de l'esmena d'un error gràfic de les normes subsidiàries de la població perquè en cap moment s'ha discutit que aqueixos terrenys no corresponguen a Camporrobles com indica l'informe favorable del municipi de Fuenterrobles. Per tot això se sol·licita la revisió de l'expedient procedint-se a prendre l'acord oportú d'aprovació de la correcció de l'error gràfic indicat.
  
Nové. La Comissió Informativa de la Comissió Territorial d'Urbanisme de València, en la sessió del 26 de gener de 2004, va emetre informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon. La documentació pot considerar-se completa, a l'efecte del compliment del que preceptua aquest text autonòmic.
  
Tercer. S'acompanya justificació del denominat error en la línia de delimitació mitjançant l'aportació de pla cadastral.
  
Pel que fa a la qualificació d'aqueixos terrenys, s'entén que en no existir modificació d'usos tota vegada que els terrenys quedarien inclosos per primera vegada en la classificació de sòl no urbanitzable protegit zona IX ramadera i forestal no és necessària la declaració d'impacte ambiental.
  
Quart. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la Disposició transitòria setena, de la Llei reguladora de l'activitat urbanística, en relació amb l'article 10.a), per remissió del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en la sessió del 29 de gener de 2004, acorda:
  
Revisar l'acord de la Comissió Territorial d'Urbanisme de data 27 de juny de 2003 i aprovar definitivament la modificació núm. 5 de les normes subsidiàries de planejament de Camporrobles que corregeix un error gràfic inclòs en les vigents normes subsidiàries d'aquest municipi, respecte de la línia del límit del seu terme municipal amb el de Fuenterrobles.
  
Contra el present acord, que no posa fi a la via administrativa, es pot interposar recurs d'alçada davant de la Secretaria Autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 29 de gener de 2004.- El secretari de la Comissió Territorial d'Urbanisme: Alvaro Aleixandre Ortí.